St1

St1 Suomi Oy on suomalainen energiayhtiö ja osa St1 Nordic -konsernia, joka toimii Suomessa, Ruotsissa, Norjassa ja Isossa-Britanniassa. 

St1 Suomi Oy:n sisaryhtiö St1 Lähienergia Oy on keskittynyt maalämpöjärjestelmiin ja niihin liittyviin palveluihin. Syyskuussa 2025 St1 Suomi Oy ilmoitti fuusioivansa tytäryhtiönsä St1 Lämpöpuisto Oy:n osaksi emoyhtiötä.

Historia

Asemaverkosto
St1:n asemaverkoston palveluihin kuuluvat polttoaineet, kasvava sähköautojen latausverkosto, biokaasun tankkauspisteet raskaalle liikenteelle, autopesupalvelut sekä erilliset myymälät ja ravintolat.

Oman brändinsä ohella St1 on aiemmin operoinut lisenssisopimuksella Shell-asemia Pohjoismaissa. Syyskuussa 2023 St1 kertoi siirtävänsä kaikki asemat Suomessa, Ruotsissa ja Norjassa St1-brändin alle, kun silloinen lisenssisopimus Shellin kanssa päättyy parin vuoden päästä.

Asemien uudelleenbrändäys alkoi keväällä 2025. Joulukuuhun 2025 mennessä Suomessa yli 170 Shell-brändättyä asemaa muutettiin St1-asemiksi, ja verkosto kattaa nyt noin 470 asemaa eri puolilla maata. Samalla St1 on yhtenäistänyt asemaverkostonsa palvelutarjontaa sekä laajentanut sähköautojen latausverkostoa ja raskaan liikenteen biokaasujakelua. 

St1:llä on vahva markkina-asema kaikissa Pohjoismaissa. Vuonna 2024 yrityksen markkinaosuus Suomessa myytävästä bensiinistä oli 23,4 % ja dieselistä 19,5 %.

Syksyllä 2023 St1 osti Nivos Energialta Mäntsälän keskustassa sijaitsevan paineistetun biokaasun tankkausaseman.

Kesällä 2024 St1 ilmoitti avanneensa sähköautojen nopeat suurteholatauskentät kahdellatoista asemallaan ja laajentavansa suurteholatausverkostoaan vuosina 2024–2025. St1:n latauspisteet ovat ns. HPC (high power charging) -suurteholatauspisteitä, joissa lataus on nopeampaa kuin perus- ja teholatauspisteissä. Elokuussa 2025 St1 kertoi tarjoavansa pikalatauspalveluita jo yli 40 asemalla Suomessa ja avanneensa maan ensimmäisen ensisijaisesti sähköautojen lataukseen keskittyvän aseman Ylöjärvellä.

St1 panostaa voimakkaasti nesteytetyn biokaasun (LBG) pohjoismaisen jakeluverkoston laajentamiseen yhteistyössä yhteisyrityksensä St1 Biokraftin kanssa. Suomessa ensimmäiset LBG-tankkauspisteet raskaalle liikenteelle on avattu vuosina 2024-2025 ja tavoitteena on rakentaa maahan valtakunnallinen tankkausverkosto.

Polttoaineet
St1:n tavoitteena on vähentää liikenteen fossiilisia hiilidioksidipäästöjä tuomalla markkinoille fiksumpia, uusiutuvista raaka-aineista valmistettuja polttoaineita. 

St1 on tuonut vuonna 2021 myyntiin uusiutuvista raaka-aineista valmistetun HVO-dieselin, joka vähentää päästöjä jopa 90%.  

Biokaasu nousee vauhdilla raskaan kuljetuksen käyttövoimaksi. Biokaasu on täysin uusiutuva polttoaine, jota syntyy orgaanisen materiaalin, esimerkiksi kotitalouksien jätteiden ja maatilojen lannan, hajoamisesta. St1 panostaakin nesteytetyn biokaasun (LBG) tuotantoon ja liikennepolttoainejakeluun.

St1 Biokraftin ja Valion yhteisyritys Suomen Lantakaasu Oy on rakentamassa Suomeen biokaasu- ja nesteytyslaitoksia, jotka muuttavat maitotilojen lannan ja muut sivuvirrat uusiutuvaksi biokaasuksi. Pohjois-Savoon suunnitellun usean laitoksen hybridikokonaisuuden on suunniteltu valmistuvan vuonna 2026. Myös Nurmon Bioenergia Oy, josta Suomen Lantakaasu osti enemmistön helmikuussa, valmistelee teollisen kokoluokan nesteytetyn biokaasun tuotantolaitoksen rakentamista Nurmoon.

Lisäksi St1:n jakeluverkostossa on saatavana flexifuel-autoihin tarkoitettua RE85-korkeaseosetanolipolttoainetta, joka laskee autoilun fossiilisia päästöjä jopa 80 %. RE85:ttä voidaan käyttää myös autossa, jonka moottoriin on asennettu etanolimuunnossarja. 19.6.2023 voimaan tulleen päivityksen johdosta kaikki bensiinimoottoriajoneuvot on mahdollista konvertoida etanolikäyttöön. Aikaisemmin konvertio on ollut mahdollista vain vanhemmille ajoneuvoille. Konvertoituun ajoneuvoon voi tankata niin RE85 etanolia kuin tavallista bensiiniäkin. 

Tunnustukset
Vuonna 2009 St1:n biopolttoaine RE85 voitti Euroopan ympäristöpalkinnot yrityksille -kilpailun Suomen osakilpailun tuotesarjan. Se koostuu 80-85 -prosenttisesti biojätteestä tuotetusta bioetanolista ja sitä voidaan käyttää flexifuel-autoissa. RE85:n etuina pidettiin kotimaisuutta ja paikallista tuotantoa. 
Helsingin kaupungin ja helsinkiläisten yritysten Ilmastokumppanit-verkosto valitsivat viideksi parhaaksi ympäristöteon tekijöiksi CGI:n, Keskon, Gaia Oy:n, Lassila&Tikanojan ja St1:n vuonna 2016. St1 lähienergialaitos-konseptissa hyödynnetään paikallista energiaa maasta ja poistoilmasta käyttämällä tuulisähköllä toimivia lämpökaivoja, lämpöpumppuja ja lämmön talteenottolaitteita.  
St1 Lähienergiapalvelu voitti Lähienergialiiton ensimmäistä kertaa järjestämän Vuoden lähienergiaratkaisu 2017 -kilpailun.  

 Katso myös 
 Liikenteen biopolttoaineet Suomessa

 Lähteet 

 Aiheesta muualla 

St1:n kotisivut